Antti Rantakokko
Antti Rantakokko (s. 1952 Muonio) on hallintotieteiden maisteri ja toiminut Salon kaupunginjohtajana vuosina 2009–2017. Hän on aikaisemmin toiminut kunnanjohtajana Kauhajoella, Jalasjärvellä, Sallassa ja sitä ennen Suomusjärvellä 1982–1984. Hän on naimisissa viitasaarelaislähtöisen Anna-Liisa Rantakokon (o.s. Leppänen, s. 1953) kanssa. Anna-Liisa Rantakokko työskentelee Jalasjärven seurakunnan talouspäällikkönä. Pariskunnalla on neljä lasta.
Antti Jokela
Antti Tapio Jokela (s. 1945) on suomalainen oikeustieteilijä. Hän on ollut Turun yliopiston prosessioikeuden professori vuodesta 1990. Hänen tutkimuskohteensa on ollut vesioikeus. Hän oli Suomen Akatemian apurahatutkijana vuosina 2003–2004. Hän jäi eläkkeelle 2013.